Zákon zachovania hmotnosti

Zákon zachovania hmotnosti je chemický zákon nasledujúceho znenia: 
V uzavretej sústave sa súčet hmotnosti látok, ktoré vstupujú do reakcie, rovná súčtu hmotností látok, ktoré reakciou vznikajú.
alebo: Celkový počet atómov jednotlivých prvkov v reaktantoch musí byť rovnaký ako celkový počet atómov jednotlivých prvkov v produktoch.

 Vznik 
Zákon je známy už od antiky. Niekedy sa uvádza, že ho ako prvý definoval ruský chemik Michail Vasilievič Lomonosov v roku 1748 a nezávisle od neho v roku 1774 francúzsky chemik Antoine Laurent Lavoisier.

Lomonosov ako prvý vystihol, že pri chemických reakciách platí aj zákon zachovania energie. Po ňom preskúmali a dokázali platnosť zákona hmotnosti a energie viacerí vedci.

 Zákon zachovania hmotnosti vo fyzike 
V širšom zmysle zákon platí aj všeobecne vo fyzike, napríklad v znení: hmotnosť izolovanej sústavy zostáva pri všetkých dejoch prebiehajúcich vnútri sústavy konštantná. Prísne vzaté však tento zákon platí len pre malé rýchlosti; ak sa majú zohľadniť všetky rýchlosti, platí len zákon zachovania energie.

 Pozri aj 

 zákon zachovania energie

Kategória:Chemické zákony